Diari Oficial de la Generalitat Valenciana


Sumari del DOGV 3948, del 27-02-2001 (2001/1484)

RESOLUCIÓ de 10 de gener de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual relativa a l'ampliació de l'amplària del vial de prolongació de l'avinguda d'Europa, del Pla General de Vila-real.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1484


Data del document
:   10-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Vila-real
    * pla d'urbanisme

RESOLUCIÓ de 10 de gener de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual relativa a l'ampliació de l'amplària del vial de prolongació de l'avinguda d'Europa, del Pla General de Vila-real. [2001/1484]
  
Vist l'expedient relatiu a la modificació puntual sobre prolongació de l'avinguda d'Europa del Pla General de Vila-real, i de conformitat amb els següents:
  
Antecedents de fet
  
Primer. El ple de l'Ajuntament de Vila-real va acordar exposar al públic la modificació per acord de 18 d'abril del 2000, la qual cosa es va portar a terme mitjançant anuncis inserits en el diari Mediterráneo de 9 de maig de 2000 i en el Diari Oficial de la Generalitat Valenciana de 25 de maig de 2000. Transcorregut el període d'informació al públic, durant el qual es va presentar una al·legació, el ple va aprovar provisionalment la modificació en la sessió de 31 de juliol de 2000, després d'això es remet per a aprovació definitiva el 30 d'octubre de 2000.
  
Segon. El projecte consta de memòria i plans.
  
Tercer. No s'han emés informes sectorials.
  
Quart. La Comissió Territorial d'Urbanisme de Castelló, en sessió de 21 de desembre de 2000, va adoptar el següent acord: ?1. Informar favorablement la modificació puntual del Pla General de Vila-real relativa a l'ampliació de l'amplària del vial de prolongació de l'avinguda d'Europa. 2n. Elevar la proposta d'aprovació definitiva de la modificació al conseller d'Obres Públiques, Urbanisme i Transports?.
  
Fonaments de dret
  
Primer. La tramitació de la modificació ha sigut correcta, de conformitat amb el que estableixen els articles 38 i següents de la Llei 6/1994, de 15 de novembre, Reguladora de l'Activitat Urbanística (LRAU).
  
La documentació està completa, a l'efecte del compliment del que estableix l'article 27 de la LRAU.
  
Segon. L'objecte del projecte és l'ampliació de l'amplària del vial situat en el sòl urbanitzable programat terciari de 10 a 24 metres, això per a servir de continuació del vial de l'avinguda d'Europa.
  
L'avinguda d'Europa, actualment urbanitzada fins al final del sòl urbà, té una amplària de 24 metres i, en l'actualitat, enllaça amb l'accés sud a Vila-real a través d'un vial l'amplària del qual prevista en el Pla és de 10 metres. El trànsit viari que accedeix a Vila-real pel sud utilitza aquest vial de 10 metres, per la qual cosa el propòsit de la modificació és millorar l'accés mitjançant l'ampliació de la seua amplària, que passa a ser de 24 metres.
  
L'ampliació en l'amplària afecta a terrenys que en el moment actual tenen la condició de sistema general d'espais lliures. D'aquesta manera, aquest sistema general d'espais lliures es redueix de 50.000 m² a 47.900 m², i el sistema general viari augmenta de 4.800 m² a 6.900 m². Aquest sistema general d'espai lliure que es redueix no va computar en el seu moment per a complir l'estàndard legal de sistemes generals de zones verdes.
  
Tercer. La modificació que s'examina suposa la introducció d'alteracions en l'ordenació detallada del traçat d'uns vials municipals.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, i es gaudeix en aquests casos l'administració d'àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser efectuada per l'Ajuntament, des de la representació que li confereix la seua legitimació democràtica.
  
La Llei 6/1994, de 15 de novembre, Reguladora de l'Activitat Urbanística arreplega clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
D'aquesta manera, la resolució autonòmica d'aprovació definitiva s'ha de limitar en aquest cas a portar a terme un control de mera legalitat del contingut de la modificació. En el cas que ens ocupa la modificació s'ajusta a criteris de racionalitat i de millora de l'interés públic i no vulnera cap precepte legal, per la qual cosa no cal efectuar cap inconvenient a la seua aprovació.
  
Quart. La present modificació comporta una xicoteta alteració en una zona verda, ja que l'ampliació del vial s'efectua a la seua costa. D'això es deriva la necessitat que se seguisquen determinats tràmits específics:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que establix la disposició transitòria novena de la LRAU, i ja que no estava encara constituït el citat Consell, les seues funcions corresponen al conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme.
  
- D'una altra, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions ?l'objecte dels quals- siga dur a terme una diferent zonificació de zones verdes. Segons la interpretació que d'aquest precepte ha dut a terme el Consell Jurídic Consultiu en nombroses ocasions, no cal sol·licitar el seu dictamen quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda. De conformitat amb aquesta doctrina del Consell Jurídic Consultiu, que ha sigut ja seguida per diverses resolucions d'aquesta Conselleria, en atenció a les característiques de la modificació, no és preceptiu el dictamen del citat òrgan consultiu.
  
Quant al fons de la modificació, pel que fa a les zones verdes, s'ha de concloure's que aquesta satisfà plenament els criteris de racionalitat, i és clar el benefici per a l'interés general que s'obté amb l'ampliació del vial de 10 a 24 metres d'amplària, per la qual cosa procedeix aprovar definitivament la present modificació.
  
Cinqué. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Primer
  
Informar favorablement la modificació puntual relativa a l'ampliació de l'amplària del vial de prolongació de l'avinguda d'Europa, del Pla General de Vila-real.
  
Segon
  
Aprovar definitivament la modificació puntual relativa a l'ampliació de l'amplària del vial de prolongació de l'avinguda d'Europa, del Pla General de Vila-real.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciós Administratiu, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.
  
València, 10 de gener de 2001.- El conseller d'Obres Públiques, Urbanisme i Transports: José Ramón García Antón.